הכוכב הבא לאירוויזיון 2020

הכוכב הבא לאירוויזיון 2020 הייתה העונה השביעית של תוכנית הריאליטי הישראלית "הכוכב הבא לאירוויזיון". את התחרות הנחו אסי עזר ורותם סלע, ופאנל השופטים הורכב מאיתי לוי, אסף אמדורסקי, קרן פלס, שירי מימון וסטטיק ובן-אל תבורי. הזוכה, עדן אלנה, נבחרה לייצג את ישראל באירוויזיון 2020, שהיה אמור להתקיים ברוטרדם שבהולנד, אך בוטל בעקבות מגפת הקורונה. שירה לתחרות היה "Feker Libi". המבצע נבחר על ידי תוכנית המציאות הכוכב הבא לאירוויזיון 2020 שהופקה על ידי טדי יזמות והפקות ושודרה בקשת 12. הזוכה בתחרות זו ייצג את ישראל באירוויזיון 2020. בעונה זו נדרשו הנבחנים לתוכנית להצהיר באודישנים האם הם שומרי שבת, וזאת כתוצאה מפרישתה של להקת שלווה בעונה הקודמת שהייתה מועמדת מובילה לזכייה בתחרות. התחרות כללה שלושים-ושבעה משדרים, שהחלו ב-20 בנובמבר 2019 והסתיימו ב-4 בפברואר 2020. את התחרות הנחו רותם סלע ואסי עזר ופאנל השופטים הורכב מאסף אמדורסקי, קרן פלס, סטטיק ובן-אל תבורי, שירי מימון ואיתי לוי. לכל שופט היו שמונה אחוזים בהצבעה. שלב האודישנים שודר מ-20 בנובמבר 2019 עד ל-18 בדצמבר 2019. 52 מתמודדים עברו לשלב הבא לאחר שקיבלו לפחות 70% מהקולות, בעוד ש-8 מתמודדים שלא קיבלו מספיק קולות כדי לעבור לשלב הבא ניצלו מהדחה על ידי המנחים. בפעם השלישית מ-7 העונות, מתמודד הגיע לשיא הצבעות. השיר "מה אתה רוצה ממני" של הזמר חנן בן ארי בביצועו של אור עמרמי ברוקמן בן ה-16, גרף 97% מהקולות בפרק הבכורה ששודר בערוץ בתאריך 20 בנובמבר 2019. בין המתמודדים היו אוהד שרגאי, שהשתתף בעונה השמינית של כוכב נולד, חבר להקת עילי בוטנר וילדי החוץ ויוצר השיר "Home", עדן אלנה, שהשתתפה בעונה השלישית של אקס פקטור ישראל וזכתה במקום הראשון, ההרכב מועדון הקצב של אביהו פנחסוב, לואי עלי שהשתתף בעונה הרביעית של אייל גולן קורא לך, המלחינה דנה לפידות, מורן אהרוני, משתתפת העונה הרביעית של כוכב נולד, שגיא טרבלסי משתתף העונה השישית של כוכב נולד, הקומיקאי ניקי גולדשטיין שהשתתף בקדם-אירוויזיון 2013, ליהי טולדנו, בתו של נציג ישראל באירוויזיון 1982 אבי טולדנו, הזמרת שירה גבריאלוב, דניאל בן-חיים, משתתף העונה החמישית של כוכב נולד, הצמד קייט ואור, שהתפרקו וכל אחת מהן הופיעה בנפרד (אור אף השתתפה גם בעונה הראשונה של The Voice ישראל), יהודה גברה, שהשתתף בקדם-אירוויזיון 2013, להקת שמונים ומשהו עם הסולן ליאון רוזנברג, להקת התבלינים, הזמרת ליאורה יצחק, לידור בן עטיה שהשתתפה בתוכנית מציאות אייל גולן קורא לך, הזמר ברק ביטון, הדיג'יי לידור סאילו, רותם אדרי טוכנר זמרת הליווי של איתי לוי, עדן זהר סיון בתה של מסקי שיברו, מיכאל צידון שהשתתף באייל גולן קורא לך, יהל יעיש שהשתתף באקס פקטור, לינוי אקלה שהשתתפה בעונה העשירית של כוכב נולד, יוסי אשר שהשתתף בעונה התשיעית של כוכב נולד, ציון חורי שהשתתף בעונה התשיעית של כוכב נולד, הזמר רם נעים, הזמרת והרקדנית גאלה בראון, דקלה מלכה זמרת הליווי של רותם כהן. איציק שמלי, הזמר, הודיע מאוחר יותר שפרש מהתחרות. בנוסף, הופיעה הזמרת שפיטה כמתמודדת בשם בדוי, אך למעשה זו הייתה הופעת אורח. דבר זה קרה שוב בשלב המבחן הגורלי. שלב המבחן הגורלי שודר ב-21, 25, 28 ו-29 בדצמבר 2019. בשלב זה, צומצמו המתמודדים שעברו את האודישן הראשוני מ-60 ל-20 מתמודדים. בשלב הראשון על כל מתמודד היה לקבל מינימום שלושה כחולים מהשופטים על מנת שיוכל לעבור לשלב השני. אלו שקיבלו פחות משלושה כחולים הודחו אוטומטית. מתמודד שקיבל חמישה כחולים, נכנס אוטומטית לנבחרת – "20 הגדולים". בשלב השני השופטים בחרו, מבין אלו שעברו את השלב הראשון, את מי מהמתמודדים להציל מהדחה ולהכניס לנבחרת – "20 הגדולים". הדו-קרב הראשון שודר ב-4, ב-5 וב-9 בינואר 2020 והורכב משני שלבים: בשלב הראשון, מכל דו-קרב, המתמודד עם הציון הגבוה יותר עבר לשלב הבא. בנוסף ניתן לכל אחת מהשופטות פלס ומימון, אפשרות להציל מתמודד אחד מהדחה בסיום כל דו-קרב, מתוך 10 המודחים, בעזרת כפתור "הצלה". בשלב השני, בסוף כל הדו-קרבות השופטים הצילו מהדחה 4 מתוך 8 המתמודדים שלא עברו את השלב הראשון. בדו-קרב זה צומצמה הנבחרת ל-16 מתמודדים. הדו-קרב השני שודר ב-11 וב-13 בינואר 2020 והורכב משני שלבים: בשלב הראשון, מכל דו-קרב, המתמודד עם הציון הגבוה יותר עבר לשלב הבא. בשלב השני, בסוף כל הדו-קרבות השופטים הצילו מהדחה 5 מתוך 8 המתמודדים שלא עברו את השלב הראשון. בדו-קרב זה צומצמה הנבחרת ל-13 מתמודדים. שלב הכיסא החם הראשון שודר ב-16 וב-18 בינואר 2020. כל המתמודדים הופיעו, בסוף השלב המתמודד עם הציון הנמוך ביותר הודח. בשלב זה צומצמה הנבחרת ל-12 מתמודדים. השופט לוי לא היה נוכח בשידור, כיוון שהייתה לו הופעה שתואמה מראש, לצורך השלמת פאנל השופטים סטטיק ותבורי הצביעו בנפרד. הדו-קרב השלישי שודר ב-19 וב-20 בינואר 2020. בשלב זה השופט איתי לוי הגריל מתמודד וכל מתמודד שהוגרל בחר מול איזה מתמודד אחר להתמודד מולו בדו-קרב. בשלב הראשון, מכל דו-קרב, המתמודד עם הציון הגבוה יותר עבר לשלב הבא. בשלב השני, בסוף כל הדו-קרבות השופטים הצילו מהדחה 5 מתוך 6 מתמודדים שהועמדו להדחה. השופט לוי לא היה נוכח בשידור, כיוון שהייתה לו הופעה שתואמה מראש, לצורך השלמת פאנל השופטים הוזמנה הזמרת מירי מסיקה. בנוסף במהלך המשדר הראשון של שלב זה, הופיעה מסיקה עם שירה "כמה כמה". שלב הכיסא החם השני שודר ב-23 וב-25 בינואר 2020. בשלב הראשון, הופיע עידן רייכל עם כל המתמודדים שחולקו לשתי קבוצות, בסוף השלב המתמודד עם הציון הנמוך ביותר בכל קבוצה הועמד להדחה. בשלב השני, השופטים בחרו להציל מתמודד אחד מהדחה מתוך שני המועמדים להדחה. בשלב זה צומצמה הנבחרת ל-10 מתמודדים. השופטים פלס ולוי לא היו נוכחים בשידור, לצורך השלמת פאנל השופטים הוזמנו מירי מסיקה והראל סקעת. במשדר השני שרו כל המתמודדים יחד עם רייכל את "שבט אחים ואחיות". בנוסף, לקראת סוף המשדר, הופיע רייכל עם שירו "כתוב מלמעלה". שלב הדו-קרב הרביעי שודר ב-26 וב-27 בינואר 2020. בשלב הראשון, מכל דו-קרב, המתמודד עם הציון הגבוה יותר עבר לשלב הבא. בשלב השני, בסוף כל הדו-קרבים השופטים הצילו מהדחה 4 מתוך 5 מתמודדים שהועמדו להדחה. לקראת סוף המשדר הראשון הופיע קובי מרימי עם שירו "לא לבד". שלב רבע הגמר שודר ב-30 בינואר 2020. בשלב הראשון, מכל תלת-קרב, שני המתמודדים עם הציון הגבוה יותר עברו לשלב הבא. בשלב השני, השופטים הצילו מהדחה 2 מתמודדים מתוך שלושת המועמדים להדחה. בשלב חצי הגמר חולקו המתמודדים לשתי קבוצות. בסיבוב הראשון, מכל דו-קרב, המתמודד עם הציון הגבוה יותר עבר לסיבוב השני. אחד מתוך שני המועמדים להדחה, ניצל מהדחה על ידי השופטים ועבר לסיבוב השני. בסיבוב השני, השופטים מסרו את הצבעתם על ידי מתן 8, 10 ו-12 נקודות לכל מתמודד, והצבעת הקהל לשלושת המתמודדים התחלקה מ-60 נקודות. שני המתמודדים עם מספר הנקודות הגבוה ביותר עברו לשלב הגמר. חצי הגמר הראשון שודר ב-1 בפברואר 2020. בפתיחת הערב שרו כל ארבעת המתמודדים את "The Edge of Glory". חצי הגמר השני שודר ב-2 בפברואר 2020. בפתיחת הערב שרו כל ארבעת המתמודדים את "Come Together". שלב הגמר שודר ב-4 בפברואר 2020 ובסיומו נבחרה נציגת ישראל לאירוויזיון 2020. ב-3 בפברואר שודר משדר מיוחד לבחירת השיר לגמר ולאחר סיומו של המשדר נפתחה הצבעה מוקדמת, שהסתיימה עם תחילת משדר הגמר והיא שתקללה יחד (10%) עם הניקוד הסופי לבחירת הזוכה של התחרות. במשדר זה, השופטים בחרו במורן אהרוני להפקת סינגל וקליפ חדש במימון של טדי יזמות והפקות. בסיבוב הראשון, מכל דו-קרב, המתמודד עם הציון הגבוה ביותר עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה. בתום הסיבוב הראשון הצופים הצילו מהדחה את אחד מתוך שני המתמודדים על ידי הצבעה ביישומונים Mako וכאן. בפתיחת הערב שרו כל ארבעת המתמודדים את "Hall of Fame". בנוסף, הופיעה נועה קירל עם השיר "פאוץ'". בסיבוב השני התמודדו שלושת המבצעים הנותרים מול השופטים והקהל. במהלך כל הופעה הקולות הועברו רק על ידי הצופים באמצעות אפליקציית mako וכאן הרשמית, ללא ציונים המופיעים על המסך. לאחר ההופעה האחרונה, כל שופט מסר את הצבעתו על ידי מתן 8, 10 ו-12 נקודות לשלושת המתמודדים הנותרים; 8 נקודות לאהוב עליהם פחות ו-12 נקודות לאהוב עליהם יותר. בנוסף, ארבע קבוצות שופטים התבקשו להצביע באותה שיטה. ההצבעה התחלקה בצורה שווה בין הקהל והצופים 50% לכל אחד, סך כל הנקודות שניתנו לשופטים לחלק בין שלושת המבצעים הוא 300 וכך גם לקהל הצופים. חברי ארבע קבוצות השופטים היו: קבוצה 1: שופטי כוכב נולד – גל אוחובסקי, מרגלית צנעני, צדי צרפתי. קבוצה 2: נציגת ישראל באירוויזיון 2018 וזוכת האירוויזיון – נטע ברזילי. קבוצה 3: כותבי ומלחיני שירים שזכו באירוויזיון – קובי אשרת ("הללויה"), יואב גינאי וצביקה פיק ("דיווה"). קבוצה 4: מפיקים מוזיקליים – סתיו בגר (מפיק השיר "Toy"), ג'ורדי. בנוסף, הופיעו השופטים מימון ולוי במאשאפ ("ויטני" / "קירות" / "השקט שנשאר" / "שתישרף האהבה" / "אהבה קטנה" / "פתאום אהבה"). מאוחר יותר, הופיעו השופטים סטטיק ותבורי עם השיר "Further Up (Na, Na, Na, Na, Na)". ענת ביין-לובוביץ', ‏ביום שאחרי האירוויזיון: בתאגיד "כאן" יחזרו למציאות מורכבת, באתר גלובס, 19 במאי 2019 מהפך: כך יבחר השיר לאירוויזיון 2020, באתר "סרוגים", 28 במאי 2019 ענת ביין-לובוביץ', ‏רשת רוצה לבחור את הנציג לאירוויזיון: לבטל שת"פ "כאן" וקשת, באתר גלובס, 3 ביולי 2019 שגיא בן נון‏, אפקט שלוה? נבחנים ל"כוכב הבא" נדרשים להצהיר אם הם שומרי שבת, באתר וואלה, 22 ביוני 2019 עכשיו זה רשמי: איתי לוי ישפוט בעונה הבאה של "הכוכב הבא", באתר ‏מאקו‏, 14 במאי 2019 הכוכב הבא לאירוויזיון, ‏משוגע: המתמודד ששבר את שיא ההצבעות באודישנים, באתר ‏מאקו‏, 20 בנובמבר 2019 הכוכב הבא לאירוויזיון, ‏איציק שמלי מסיים את דרכו ב"הכוכב הבא לאירוויזיון", באתר ‏מאקו‏, 24 בדצמבר 2019 מימון לא הצביעה בגלל היכרותה עם המתמודד, לכן כל שופט העניק 10% בהצבעתו מימון לא הצביעה בגלל היכרותה עם הלהקה, לכן כל שופט העניק 10% בהצבעתו פלס ובן אל החליפו ביניהם במקומותיהם, לכן פלס וסטטיק הצביעו יחד, ובן אל הצביע לבד. לוי לא הצביע בגלל היכרותו עם המתמודדת, לכן כל שופט העניק 10% בהצבעתו נועה קירל הצביעה במקום מימון נועה קירל הצביעה במקום פלס לוי לא היה יכול לשפוט, ולכן סטטיק ובן אל הצביעו בנפרד סטטיק ונועה קירל הצביעו ביחד דודי פטימר, ‏הווידוי הלא יייאמן של שירי מימון ב"הכוכב הבא לאירוויזיון", באתר מעריב אונליין, 20 בינואר 2020 הכוכב הבא לאירוויזיון, ‏אתם קובעים: כך תצביעו באירוע הגמר של הכוכב הבא לאירוויזיון 2020, באתר ‏מאקו‏, 30 בינואר 2020 הכוכב הבא לאירוויזיון, ‏אלה השירים שהמתמודדים יבצעו בגמר הכוכב הבא לאירוויזיון 2020, באתר ‏מאקו‏, 3 בפברואר 2020 הכוכב הבא לאירוויזיון, ‏מורן אהרוני זכתה בסינגל וקליפ מתנה, באתר ‏מאקו‏, 3 בפברואר 2020 הכוכב הבא לאירוויזיון, ‏לוהט: זה מה שמצפה לנו הערב בגמר הכוכב הבא לאירוויזיון 2020, באתר ‏מאקו‏, 4 בפברואר 2020